ছাৰা আলী খানৰ সৈতে থাইলেণ্ডলৈ গৈছিল সুশান্ত, খৰচ হৈছিল ৭০ লাখ! এইবাৰ মুখ খুলিলে ছাৰাই... Sara Ali Khan Accompanied Sushant Singh Rajput On Thailand Trip said former assistant- News18 Assam\nছাৰা আলী খানৰ সৈতে থাইলেণ্ডলৈ গৈছিল সুশান্ত, খৰচ হৈছিল ৭০ লাখ! এইবাৰ মুখ খুলিলে ছাৰাই...\nছাৰাই এক সাক্ষাত্কাৰত জনাইছিল যে, ২০১৮ৰ ৩০ ডিচেম্বৰত এই ট্ৰিপত গৈছিল দুয়ো।\nNews18 Assam । News18 Assam । August 31, 2020, 3:31 PM IST\nছাৰা আলী খান আৰু সুশান্ত সিং ৰাজপুতৰ মাজত আছিল গভীৰ প্ৰেমৰ সম্পৰ্ক। সুশান্ত-ছাৰাৰ ঘণিষ্ঠ সকলে বাৰে বাৰে কৰিছে এই দাবী।\nছাৰাৰ প্ৰথম ছবি কেদাৰনাথ। ৰিল লাইফত হোৱাৰ দৰে ৰিয়েল লাইফতো প্ৰেমত পৰিছিল দুয়োগৰাকী। দুয়োৰে ঘণিষ্ঠ মহলে সংবাদমেলত জনাইছে যে, তেওঁলোকৰ মাজত আছিল গভীৰ প্ৰেম। দুয়োৰে মাজত আছিল ইজনৰ প্ৰতি সিজনৰ সন্মান। কিন্তু স্থায়ী নহ'ল এই সম্পৰ্ক।\nনানা ঋষিৰ নানা মত! বহুতে দাবী কৰিছিল যে, ছবি উদ্যোগৰ ফালৰ পৰা পোৱা চাপৰ বাবেই শেষ হৈছিল দুয়োৰে মাজত প্ৰেমৰ সম্পৰ্ক। আনকি এবাৰ কৰিণা কাপুৰে উপদেশ দিছিল যে, ছাৰাই প্ৰেম কৰিব নালাগে ছবিৰ নায়কৰ সৈতে।'\nসম্প্ৰতি সংবাদ মাধ্যমৰ সন্মুখত মুখ খুলিছে ৰিয়া চক্ৰৱৰ্তীয়ে। তেওঁ স্বীকাৰ কৰিছে যে, সুশান্ত সিং ৰাজপুতে চাৰ্টাৰ্ড ফ্লেইটেৰে থাইলেণ্ড ফুৰিবলৈ গৈছিল। খৰচ হৈছিল ৭০ লাখ টকা। ৰজাৰ দৰে জীৱন উদযাপন কৰিছিল প্ৰয়াত নায়কজনে।\nসুশান্তৰ প্ৰাক্তন সহকাৰী চাহিৰ আহমেদে জনাইছে যে, সেই ট্ৰিপত সুশান্তৰ সৈতে আছিল ছাৰা। মুঠ সাতদিনৰ আছিল ট্ৰিপটো।\nকেদাৰনাথৰ সফলতাৰ বাবে ফুৰিবলৈ গৈছিল তেওঁলোক। থাইলেণ্ডতে নতুন বছৰো উদযাপন কৰিছিল। সেই সময়তৰ সুশান্ত আৰু ছাৰাৰ মাজত আছিল প্ৰেমৰ সম্পৰ্ক। ছাৰাই এক সাক্ষাত্কাৰত জনাইছিল যে, ২০১৮ৰ ৩০ ডিচেম্বৰত এই ট্ৰিপত গৈছিল দুয়ো।\nচাহিৰে লগতে কৈছে যে, ভ্ৰমণৰ আগতে বা পিছৰ সময়তো স্বাভাৱিক আছিল সুশান্ত। কোনো সমস্যা থকা যেনো লগা নাছিল। ট্ৰিপত একেটা ঘৰতে কটাইছিল ছাৰা আৰু সুশান্তই।এদিন দুয়ো ছুইমিঙো কৰিছিল। হোটেলতো একেলগে ছাৰাৰ সৈতে সময় পাৰ কৰিছিল সুশান্তই।\nকিন্তু এই সন্দৰ্ভত কোনো মন্তব্য দিব নিবিচাৰিলে ছাৰাই।
